Legal Document

Category: 41

Text:
10. ΑΝΑΓΚ. ΝΟΜΟΣ 771 της 30 Ιουν./8 Ιουλ. (αναδημ. 6 Σεπτ.)  1937 Περί τροποποιήσεως και συμπληρώσεως της περί προστασίας εφέδρων Π.Π. νομοθεσίας και αυθεντικής ερμηνείας ενίων διατάξεων αυτής. Άρθρα 1 – 2 (Τροποποιείται το άρθρον 7 του Α.Ν. 244/1936, ανωτ. αρ. 9). Άρθρον 3 1.Προς εξεύρεσιν του συνολικού χρόνου  στρατιωτικής υπηρεσίας των εφέδρων παλαιών πολεμιστών,    κατά   την   αληθή   έννοιαν  των διαΣελίς 187 Προστασία Προσώπων Ειδικών Κατηγοριών 15.Η.α.10 203 τάξεων του άρθρ. 1 του από 28/31 Οκτ. 1935 Α.Ν. π. προστασίας εφέδρων παλαιών πολεμιστών (ανωτ. αρ. 3), ως μεταγενεστέρως ετροποποιήθη, προσμετρείται εις την κατά τας επιστρατεύσεις του 1912 έως 1923 διανυθείσαν στρατιωτικήν υπηρεσίαν και η προγενεστέρα ή μεταγενεστέρα τούτων στρατιωτική υπηρεσία ως κληρωτού, εθελοντού, ή εφέδρου. 2.Ως ειδικαί υπηρεσίαι του στρατεύματος δια την εφαμογήν της παρ. 2 εδ. Β΄του άρθρ. 10 του υπ’ αριθ. 244/1936 Α.Ν., νοούνται πάσαι αι ιδιαιτέρας φύσεως στρατιωτικαί υπηρεσίαι, ων κύριον γνώρισμα δεν ήτο η μάχιμος ιδιότης, οίον υγειονομική υπηρεσία, εφορεία υλικού πολέμου, στρατιωτικής δικαιοσύνης, κλπ. Ο χρόνος υπηρεσίας της μιας τούτων προσμετρείται εις τον της ετέρας. 3.Αι καθ’ υπέρβασιν του εν άρθρ. 2 παρ. 1 του Α.Ν. 244/1936 οριζομένου ποσοστού γενόμεναι τοποθετήσεις υπό των συμβουλίων προνοίας παλαιών πολεμιστών (κεντρικού – περιφερειακού) ανακαλούνται δι’ αποφάσεων των αυτών συμβουλίων, εκδιδομένων είτε αυτεπαγγέλτως είτε τη αιτήσει των ενδιαφερομένων εργοδοτών, εφ’ όσον αποδεδειγμένως διωρίσθησαν κατά παράβασιν των διατάξεων του άρθρ. 2 παρ. 1 του Α.Ν. 244/1936. 4.Η απ’ ευθείας εις τα συμβούλια προνοίας παλαιών πολεμιστών (κεντρικόν – περιφερειακόν) υποβληθείσαι, αιτήσεις διορισμού παρ’ εφέδρων παλαιών πολεμιστών θεωρούνται ως εμπροθέσμως υποβληθείσαι, εφ’ όσον βάσει αυτών τα συμβούλια ταύτα προέβησαν εις διορισμόν των αιτούντων μέχρι της 12 Οκτ.1936. Τα συμβούλια προνοίας παλαιών πολεμιστών δύνανται, κατά την κρίσιν των, εφ’ όσον διαπιστούται ανάγκη, να τοποθετώσιν εφέδρους παλαιούς πολεμιστάς, εκ των υποβαλόντων εμπροθέσμως αιτήσεις διορισμού, κατ’ εξαίρεσιν των διατάξεων της εν τω άρθρ.1 παρ.5 του από 28/31 Οκτ. 1935 Α.Ν. π. προστασίας εφέδρων παλαιών πολεμιστών, μέχρι του 1/4 των εκάστοτε συμπληρουμένων θέσεων. Εκ της παραγράφου 2 του άρθρ. 2 του από 28/31 Οκτ. 1935 Α.Ν. π. προστασίας παλαιών πολεμιστών διαγράφονται αι λέξεις «εν τω υπουργείω Εθνικής Οικονομίας». Ιατροί και δικηγόροι δεν δύνανται να τοποθετηθώσιν υπό των Σ.Π.Π.Π. (κεντρικού – περιφερειακού) εις τας επιχειρήσεις, τους οργανισμούς, κλπ. του άρθρ. 2 παρ. 1 του Α.Ν. 244/1936, ως ιατροί ή νομικοί σύμβουλοι. Ούτοι δύνανται να τοποθετηθώσιν ως υπάλληλοι, ανεξαρτήτως της ειδικότητος αυτών και των τίτλων σπουδών. 5.Ως χρόνος στρατιωτικής υπηρεσίας δια την εφαρμογήν του άρθρ. 12 του ν. 4180 (ανωτ. αρ. 2), εφ’ όσον δεν έχει υπολογισθή ως συντάξιμος, νοείται η διανυθείσα εν τω στρατώ υπηρεσία υπό των εφέδρων παλαιών πολεμιστών ως κληρωτών, ή εθελοντών, ή εφέδρων και ανεξαρτήτως όπλου. Σελίς 188 Δι’ αποφάσεως των διοικητικών συμβουλίων των οργανισμών κοινωνικής ασφαλίσεως δύναται να υπολογισθή ως συντάξιμος χρόνος άπασα η εν τω στρατώ διανυθείσα στρατιωτική υπηρεσία των οπωσδήποτε εις τας επιχειρήσεις προσληφθέντων ησφαλισμένων, συγκεντρούντων τα προσόντα του εφέδρου παλαιού πολεμιστού, ως ταύτα καθωρίσθησαν δια των από 28/31 Οκτ. 1935 Α.Ν. π. προστασίας εφέδρων παλαιών πολεμιστών και των μεταγενεστέρων τοιούτων. Η εξαγορά του ούτως υπολογισθησομένου χρόνου ως συνταξίμου γίνεται βάσει της αντιμισθίας των ησφαλισμένων της ως άνω κατηγορίας κατά τον χρόνον της υποβολής της περί εξαγοράς αιτήσεως και καταβάλλεται εις δόσεις, καθοριζομένας δι’ αποφάσεως του διοικητικού συμβουλίου και συμφώνως προς τας οικείας διατάξεις του καταστατικού. Αι αποφάσεις των διοικητικών συμβουλίων των οργανισμών κοινωνικής ασφαλίσεως, δι’ ων απενεμήθησαν συντάξεις εις ησφαλισμένους εφέδρους παλαιούς πολεμιστάς και κατά την απονομήν των οποίων υπελογίσθη ολόκληρος ο χρόνος της στρατιωτικής υπηρεσίας ως συντάξιμος, εις ουδεμίαν αναθέωρησιν υπόκεινται, αι δε τυχόν γενόμεναι αναθεωρήσεις είναι άκυροι και καταβάλλονται ως αύται καθωρίσθησαν δια των αρχικών αποφάσεων του διοικητικού συμβουλίου. Επίσης αι αποφάσεις των διοικητικών συμβουλίων των αυτών οργανισμών, δι’ ων υπελογίσθη ως συντάξιμος χρόνος ολόκληρος ο χρόνος της εν τω στρατώ υπηρεσίας των παρ’ αυτοίς ησφαλισμένων εφέδρων παλαιών πολεμιστών δεν υπόκεινται εις ουδεμίαν αναθεώρησιν, αι δε τυχόν γενόμεναι τοιαύται θεωρούνται άκυροι. 6.Κατά των αποφάσεων πρωτοδικείων, δικασάντων ως εφετείων, κατά τας διατάξεις του Α.Ν. της 23/24 Ιαν. 1936 π. τροποποιήσεως του Α.Ν. της 28/31 Οκτ. 1935 π. προστασίας εφέδρων παλαιών πολεμιστών (ανωτ. αρ. 3), επιτρέπεται άσκησις του ενδίκου της αναιρέσεως μέσου, υπό παντός έχοντος έννομον συμφέρον, εντός δύο μηνών από της ισχύος του παρόντος. Ο Άρειος Πάγος, αναιρών την απόφασιν, δεν παραπέμπει την υπόθεσιν εις άλλα δικαστήρια, αλλά δικάζει αυτός ούτος την ουσίαν. 7.Πας εργοδότης, εκ των εν άρθρω 2 του Α.Ν. 244/1936 αναφερομένων, υποχρεούται όπως, τη εγγράφω παραγγελία του υφυπουργείου Εργασίας, δηλοί παραχρήμα ακριβώς τον αριθμόν του υπ’ αυτού μονίμως και ουχί επ’ ευκαιρία έργου απασχολουμένου προσωπικού εν γένει, ως επίσης και τους αναλαβόντας δυνάμει του παρόντος και των προγενεστέρων νόμων υπηρεσίαν παρ’ αυτώ εφέδρους παλαιούς πολεμιστάς. Παράβασις της διατάξεως ταύτης  ή  ανακριβής  δήλωσις  συνεπάγεται,  πλην  των  κυρώ15.Η.α.10 Προστασία Προσώπων Ειδικών Κατηγοριών 204 σεων του άρθρ. 29 του από 28/31 Οκτ. 1935 Α.Ν. π. προστασίας εφέδρων παλαιών πολεμιστών, και υποχρέωσιν εκάστου εργοδότου όπως καταβάλη υπέρ της Εργατικής Εστίας ποσόν αναλόγον προς την μηνιαίαν μισθοδοσίαν του εις αυτόν αντιστοιχούντος και μη προσληφθέντος ποσοστού εφέδρων παλαιών πολεμιστών. Η κατά την προηγουμένην παράγραφον υποχρέωσις του εργοδότου περί καταβολής υπέρ της Εργατικής Εστίας άρχεται μετά 10ήμερον από της κοινοποιήσεως εις αυτόν του περί διορισμού εγγράφου του Υφυπουργείου Εργασίας, ανέρχεται δε εις το ποσόν των (1.800) δραχμών μηνιαίως και δι’ έκαστον μη προσληφθέντα. Ο καταλογισμός ενεργείται δι’ αποφάσεων των συμβουλίων προνοίας παλαιών πολεμιστών (Κεντρικού – Περιφερειακού), κοινοποιουμένων εις τον υπόχρεων δια την πρόσληψιν εργοδότην και εις το δημόσιον ταμείον της περιφερείας και εκτελουμένων κατά τας ειδικάς περί εισπράξεως δημοσίων εσόδων διατάξεις, εντός προθεσμίας οριζομένης εν αυταίς. 8.Το δικαίωμα διορισμού απόλλυται εν περιπτώσει απολύσεως κατά την διαδικασίαν του άρθρ. 7 του Α.Ν. 244/1936. 9.Πάσα παράβασις των διατάξεων του παρόντος νόμου και του Α.Ν. 244/1936 τιμωρείται κατά τας διατάξεις του άρθρ. 29 του από 28/31 Οκτ. 1935 Α.Ν. π. προστασίας εφέδρων παλαιών πολεμιστών και του άρθρ. 10 παρ. 1 του Α.Ν. 244/1936. Έφεδροι παλαιοί πολεμισταί, τυχόντες αποζημιώσεως βάσει του άρθρ. 24 του Α.Ν. της 28/31 Οκτ. 1935, ως τούτο ετροποποιήθη δια του Α.Ν. της 23/24 Ιαν. 1936, υποχρεούνται να επανέλθωσι εις τας πρότερον θέσεις των, εφ’ όσον τούτο ήθελεν ζητήσει ο εργοδότης. Εν τη περιπτώσει ταύτη παύει η υποχρέωσις του εργοδότου προς καταβολήν εφεξής αποζημιώσεως. Η κλήσις εκ μέρους του εργοδότου προς τον απολυθέντα παλαιόν πολεμιστήν προς ανάληψιν υπηρεσίας γίνεται δια δικαστικού κλητήρος. Επίσης εκλείπει η υποχρέωσις καταβολής της αποζημιώσεως εν περιπτώσει αρνήσεως του παλαιού πολεμιστού όπως αναλάβη υπηρεσίαν παρά τω εργοδότη. Επί των προ της 17 Οκτ. 1936 απολυθέντων εφέδρων παλαιών πολεμιστών και μη τυχόντων αποζημιώσεως κατά τας διατάξεις του άρθρ. 24 του από 28/31 Οκτ. 1935 Α.Ν., ως τούτο ετροποποιήθη υπό του Α.Ν. της 23/24 Ιαν. 1936, εφαρμόζονται αναλόγως αι διατάξεις του άρθρ. 7 του Α.Ν. 244/1936, ως δια του παρόντος νόμου συμπληρούνται. Η ενώπιον των κατά τόπους επιτροπών υποβολή αιτήσεων εκ μέρους των ενδιαφερομένων ασκείται εντός τριών μηνών από της δημοσιεύσεως του παρόντος. Δια Β.Δ., εκδοθησομένου προτάσει του Υφυπουργού Εργασίας και επέχοντος ισχύν νόμου, δύνανται να κωδικοποιηθώσι μετά του παρόντος εις  ενιαίον κείμενον νόμου, υπ’ αυξ. αριθ. 244/1936, πάσαι αι περί παλαιών πολεμιστών ισχύουσαι διατάξεις, επιτρεπομένης της μεταβολής της σειράς των άρθρων, παραγράφων, κλπ. και της διαγραφής ή διορθώσεως των αριθμών αυτών κλπ., εφ’ όσον ούτω δεν μεταβάλλεται το περιεχόμενον αυτών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.